Әлемде қант диабетінен 500 миллионнан астам адам зардап шегеді
DATE: 13:51, 12 Қараша 2023 | GMT +5
TITLE: Әлемде қант диабетінен 500 миллионнан астам адам зардап шегеді
URL: https://kaz.inform.kz/news/alemde-kant-diabetnen-500-millionnan-astam-adam-zardap-sheged-07c65e/
META: DATE: 13:51, 12 Қараша 2023 | GMT +5
TOTAL WORDS: 285
AUTHOR(S):
TEXT: ҚР Денсаулық сақтау министрлігі ұйымдастырған іс-шара «Ново Нордиск Қазақстан» ЖШС компаниясының қатысуымен мемлекет, медициналық қоғамдастық, бизнес және пациенттер өкілдерін жинады. Халықаралық диабет федерациясының деректеріне сәйкес әлемде қант диабетінен 537 млннан астам адам зардап шегеді. Ал Қазақстанда бұл көрсеткіштің өсу үрдісіне келсек, 400 мыңнан астам адам. Конференцияның талқылауы қант диабетімен байланысты қиындықтарды жеңу үшін Үкімет, медициналық қауымдастық, бизнес және пациент ұйымдарының арасындағы бірлескен шешімдерді табуға бағытталған. Жыл сайын 14 қарашада әлем Дүниежүзілік қант диабетімен күрес күнін атап өтеді. Дәл осы күні инсулиннің негізгі әзірлеушілерінің бірі Фредерик Бантинг дүниеге келді. Бүкіл әлемде және Қазақстанда қант диабеті індетінің өршуіне байланысты конференцияға қатысушылар бірлескен күш-жігердің шұғыл қажеттілігін білдірді. kz. Мемлекет қант диабетімен ауыратын адамдарға тегін емдеу және дәрі-дәрмек беру арқылы белсенді қолдау көрсетеді. Медициналық хаттамалар жетекші ғылыми қауымдастықтардың стандарттарына қатаң сәйкес келеді және олар өзектілігін қамтамасыз ету үшін үнемі жаңартылып отырады. ҚР ДСМ Медициналық көмекті ұйымдастыру департаментінің әлеуметтік мәні бар аурулар кезіндегі медициналық көмек басқармасының басшысы Гүлнара Мақсұтова мемлекет қант диабетімен ауыратын адамдарға қолдау көрсететінін атап өтті. «Мемлекет қант диабетімен ауыратын адамдарға қолдау көрсетеді және пациенттерді дәрілік заттармен және қажетті емдеумен, оның ішінде инновациялық құралдармен тегін қамтамасыз ету бойынша өңірде жетекші орын алады. Тегін негізде пациенттерге сенімді дәлелді базасы бар препараттардың барлық дерлік топтары қолжетімді. Сонымен қатар жалпы сақтандыру аясында диагностикалық скринингтер мен қажет болған жағдайда емдеуге жатқызу енгізілді», - деді ол. Алайда IDF деректеріне сәйкес Қазақстанда көптеген адам өз ауруы туралы білмейді. 2021 жылы 808 мыңға жуық адам қант диабетімен ауырған, бірақ олардың 320 мыңы анықталмаған. Конференция барысында аурудың өсу факторларына өзгерген өмір салты, генетика және бастапқы диагноздың болмауы әсер ететіні айтылды. Диабеттік атааналар комитетінің президенті Руслан Закиев пациенттерге күтім жасау және өмір сүру сапасын жақсартудың, сондай-ақ қант диабетімен ауыратын адамдарды ақпараттандыру және қорғау іс-шараларының маңызын атап өтті
